
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. ΠΣ οικ/834 

Πολιτική επίταξη οχημάτων που ανήκουν σε φορείς του δημοσίου το¬ 
μέα, όπως αυτός οριοθετείτο προ του νόμου 1892/1990, από το 
νόμο 1256/1982. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τα άρθρα 18, 22 και 112 του Συντάγματος. 

2. Τα άρθρα 18, 19 (παρ. 2) και 22 του Ν.Δ. 17/74 «Περί Πολιτι¬ 
κής Σχεδιάσεως Εκτάκτου Ανάγκης» (Α* 236). 

3. Την με αριθμό Τ. 1837/4.8.1992 απόφαση του Πρωθυπουργού 
(Β* 500), με την οποία κηρύσσεται πολιτική κινητοποίηση από 5 Αυ- 
γούστου 1992 για την αντιμετώπιση της καταστάσεως που έχει δη- 
μιουργηθεί από τη συνεχιζόμενη απεργία του προσωπικού της Ε. Α.Σ. 

4. Το γεγονός ότι η συνεχιζόμενη απεργία του προσωπικού της 
Ε.Α.Σ. στην περιοχή Αθηνών, Πειραιώς και Περιχώρων που εξυπηρε¬ 
τείται από τα λεωφορεία της Ε.Α.Σ., δημιουργεί κατάσταση έκτακτης 
ανάγκης που συνεπάγεται κινδύνους για το εθνικό συμφέρον, τη δημό¬ 
σια υγεία και ασφάλεια, καθώς και παρακώλυση και διατάραξη της οι¬ 
κονομικής και κοινωνικής ζωής της χώρας, (όπως έκθεση των πολιτών 
σε κίνδυνο θερμοπληξίας κ.λπ., από την επί μακρόν ματαία αναμονή 
εξευρέσεως μεταφορικού μέσου κάτω από συνθήκες υψηλών θερμοκρα¬ 
σιών και νέφους, μεγάλη καθυστέρηση των πολιτών και ιδίως των εργα¬ 
ζομένων στις μετακινήσεις τους από και προς την εργασία τους, δυσκο¬ 
λία μετακινήσεως των τουριστών στην ευρύτερη περιοχή της Αθήνας σε 


περίοδο μάλιστα μεγάλης τουριστικής κίνησης, δυσχέρεια μετακινή- 
σεως του κοινού στην ευρύτερη περιοχή της πρωτεύουσας και ιδίως στο 
διοικητικό και εμπορικό κέντρο της πόλης) και ότι η κοινωνική ανάγκη 
που προέκυψε επιβάλλεται να αντιμετωπισθεί με την επίταξη των ανα¬ 
γκαίων υλικών μέσων για τη διασφάλιση της διαρκούς και αδιατάρα- 
κτης λειτουργίας των αστικών συγκοινωνιών της ευρύτερης περιοχής 
της πρωτεύουσας, δηλαδή των οχημάτων που ανήκουν σε φορείς του 
δημόσιου τομέα, όπως αυτός οριοθετείτο προ του Ν. 1892/1990, από 
το Ν. 1256/1982, αποφασίζουμε: 

Την επίταξη από 5 Αυγούστου 1992 των οχημάτων που ανήκουν σε 
φορείς του δημόσιου τομέα, όπως αυτός οριοθετείτο προ του Ν. 1892/ 
1990, από το Ν. 1256/1982, (λεωφορεία που ανήκουν σε ΟΤΕ, ΔΕΗ, 
ΟΣΕ, ΕΥΔΑΠ, Ναυπηγεία, "Διυλιστήρια κ.λπ.), μέχρι άρσεώς της με 
νεότερη απόφασή μας, για την εκτέλεση των Συγκοινωνιών Αθηνών - 
Πειραιώς και Περιχώρων. Για την αποζημίωση σε τυχόν περιπτώσεις 
υλικών ζημιών στα επιτασσόμενα οχήματα εφαρμόζεται το άρθρο 34 
παρ. 4 του Ν.Δ. 17/1974. 

Αναθέτουμε την ευθύνη και τη μέριμνα εκτέλεσης της παρούσας στο 
Γενικό Διευθυντή Μεταφορών του Υπουργείου Μεταφορών και Επικοι¬ 
νωνιών, ο οποίος και εξουσιοδοτείται για την έκδοση και υπογραφή των 
σχετικών επιτακτηρίων εγγράφων. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 5 Αυγούστου 1992 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΙΩΑΝΝΗΣ ΠΑΛΑΙΟΚΡΑΣΣΑΣ ΝΙΚΟΛΑΟΣ ΑΝ ΓΚΕΛΕΣΤΑΘΗΣ 

